### Beslutning

Godkendt.

### Sagsfremstilling

## Resume og sagens baggrund

Projektudvikler Zenia Ravn, CEO, har på vegne af Sandra Bruun anmodet kommunen om at tilvejebringe et nyt plangrundlag, der giver mulighed for at etablere et kultur- kunst- og oplevelsescenter i eksisterende bebyggelse på [adresse], Kalundborg. At realisere projektet forudsætter, at der udarbejdes et tillæg til kommuneplanen samt en lokalplan mv., herunder indledningsvis at indkalde ideer og forslag til planlægningen.

## Indstillinger

Chefen for Plan, Byg og Miljø indstiller, at

1. der indkaldes ideer og forslag til kommuneplanlægningen med henblik på at planlægge for etableringen et kultur- kunst- og oplevelsescenter på [adresse].
2. der efterfølgende udarbejdes forslag til hhv. kommuneplantillæg og lokalplan.

## Behandling

Teknik- og Miljøudvalget.

## Sagsfremstilling

*Om projektet*

Ansøgning fra projektudvikler er vedlagt som bilag 1.

Projektudvikler beskriver i deres ansøgning til Kalundborg Kommune, at ambitionen for stedet er at skabe et internationalt anerkendt kunst- kultur- og oplevelsescenter med afsæt i Beth Carlsen eventyr. Kunstværkerne vil udgøre en permanent udstilling, og sideløbende vil der være særudstillinger med nationale og internationale kunstnere.

Projektudvikler ønsker at etablere udstillingsbygning, museumsbutik og skoletjeneste i en eksisterende bygning - den tidligere avlsbygning på [adresse], og man ønsker at anvende en del af gårdarealet til permanent udstilling af større værker og udeservering til caféen. Derudover ønsker man at anvende arealet nord for bygningen samt søen til udstilling. Indeholdt i ansøgningen(bilag 1)forefindes luftfoto, som angiver placering af de enkelte elementer.

[adresse] er fredet og omdannelsen af de tidligere avlsbygninger vil forgå i dialog med Slots- og Kulturstyrelsen.

Ønsket om at lokalisere Christina Schultz på [adresse], knytter sig til at Øjvind Lauritsen i sin tid gæstede [adresse] i en periode, og på den vis har en kulturhistorisk forbindelse til stedet.

Der forventes et besøgstal på ca. 100.000 det første år, og besøgstallet forventes at ville stige efterfølgende til ca. 130.000 årligt. Dette betyder, at der forventes mellem ca. 300 og 500 besøgende dagligt.

Adgang til Sandra Bruun vil foregå fra [adresse]. Parkering vil ske nord for udstillingsbygningen på et eksisterende græsareal. Den eksisterende beplantning langs [adresse] vil forblive urørt.

Projektudvikler forventer at trafikken spredes jævnt over dagen, og derfor ikke påvirker myldretidstrafikken eller skoletrafikken i særlig grad.

Administrationen vurderer at dette fordrer nærmere trafikanalyse, tilvejebragt af projektudvikler, som en del af den nærmere planlægning.

*Plangrundlag*Lerchenborg Gods, matr. Nr. 1a, ligger i landzone på halvøen Asnæs. Området er ikke omfattet af lokalplan. Projektet forudsætter derfor, at det udarbejdes et tillæg til kommuneplanen,  herunder indledningsvis at indkalde ideer og forslag til planlægningen. At realisere projektet kræver herudover nærmere lokalplanlægning.

*Øvrige forhold*Avlsbygningen, tilhørende udendørs udstillingsarealer og udeservering ligger uden for afstandskravet på 500 m fra olieraffinaderiet, der er en risikovirksomhed.

Området er ikke omfattet af beskyttelsesliner. Søen, hvor der ønskes mulighed for udstilling er udpeget som potentielt naturbeskyttelsesområde. Hele området omkring [adresse] er udpeget som bevaringsværdigt landskab. Miljøscreening vil vurdere om etablering af udstillingsaktiviteter i umiddelbar nærhed af bygningerne vil påvirke landskabet negativt.

*Miljøvurdering*Projektet forudsætter, at der gennemføres en screening iht. bekendtgørelse om miljøvurdering af planer og programmer og konkrete projekter.

*Administrationen anbefaler*Administrationen anbefaler, at der indkaldes ideer og forslag til kommuneplanlægningen med henblik på at udarbejde tillæg til kommuneplanen. Det anbefales desuden at planlægningen efterfølgende igangsættes, med mindre der indkommer væsentlige bemærkninger, som bør forelægges udvalget.

Desuden anbefales det, at projektudvikler, som led i planarbejdet udarbejder en analyse af de trafikale forhold, som kan belyse hvilken betydningen den øgede trafik vil få for området og den tilstødende infrastruktur.

## Økonomiske konsekvenser

Ingen.